ગુજરાતી સમાચાર: શશી થરુરે શેર કરેલો નેહરુ અને ઈન્દિરા ગાંધીનો ફોટો રશિયાનો છે, અમેરિકાનો નહીં | The Claim Made By Shashi Tharoon Of Nehuru Indiras Usa Visit Its False - Fact Check | I Am Gujarat
Gujarati News FACT CHECK શશી થરુરે શેર કરેલો નેહરુ અને ઈન્દિરા ગાંધીનો ફોટો રશિયાનો છે, અમેરિકાનો...
શશી થરુરે શેર કરેલો નેહરુ અને ઈન્દિરા ગાંધીનો ફોટો રશિયાનો છે, અમેરિકાનો નહીં
Published: Sep 24, 2019 12:41 pm IST
કોંગ્રેસના દિગ્ગજ નેતા અને થીરુવનનંતપુરમના સાંસદ શશી થરુરે પૂર્વ વડાપ્રધાન અને ઈન્દિરા ગાંધીનો ફોટોગ્રાફ ટ્વીટ કરીને લખ્યું હતું કે, કોઈ જ પ્રકારના પીઆર કેમ્પેન વગર 1954માં અમેરિકામાં નેહરુ અને ઈન્દિરા ગાંધીને જોવા માટે મોટી સંખ્યામાં લોકો એકઠા થયા હતા. શશી થરુરે પોતાના લખાણની સાથે કારમાં ઉભેલા ભારતના પૂર્વ વડાપ્રધાન નેહરુ અને ઈન્દિરા ગાંધીની તસવીર પણ શેર કરી હતી.
થરુરે ટ્વીટ કરીને લખ્યું છે કે, "1954માં અમેરિકામાં નેહરુ અને ઈન્દિરા ગાંધી. જુઓ કોઈ પ્રકારના સ્પેશિયલ પીઆર કેમ્પેઈન, NRIને એકઠા કર્યા વગર અથવા મીડિયા પબ્લિસિટી વગર તેમને (નેહરુ-ઈન્દિરા) અમેરિકાના લોકો દ્વારા ભવ્ય પ્રતિસાદ મળી રહ્યો છે."
થરુરે કરેલી ટ્વીટને 4,400 લોકોએ રિટ્વીટ કરી હતી અને 20,400 જેટલા લોકોએ લાઈક કરી હતી. થરુરે આ પછી એક અન્ય ટ્વીટ કરીને લખ્યું હતું કે પોતે ફોરવર્ડેડ ફોટો પોસ્ટ કર્યો છે, અને આ ફોટો લગભગ સોવિયત સંઘનો છે અમેરિકાનો નહીં. તેમણે એ પણ કહ્યું કે તેઓ (નેહરુ) વિદેશમાં પણ પ્રખ્યાત હતા. થરુરે કરેલી ટ્વીટ વાઈરલ થઈ રહી હતી અને હાઉડી, મોદી કાર્યક્રમની નિંદા કરાઈ રહી હતી. આ ટ્વીટ સતત રિટ્વીટ અને શેર કરાઈ રહી છે પણ આ માહિતી ખોટી છે.
Nehru ji & Smt. Indira Gandhi in the US in 1954. Look at the hugely enthusiastic spontaneous turnout of the American public, without any special PR campaign, NRI crowd management or hyped-up media publicity. pic.twitter.com/ruNWUx0MZQ
— Kamal Kishor Commando (@KamalKishor_INC) September 23, 2019
શશી થરુરે વડાપ્રધાન નરેન્દ્ર મોદીના અમેરિકામાં વસતા ભારતીયો દ્વારા આયોજિત "હાઉડી, મોદી" ઈવેન્ટ પર કટાક્ષ હતો. આ કાર્યક્રમ ટેક્સાસના NRG સ્ટેડિમયમાં 22મી સપ્ટેમ્બર 2019ના રોજ યોજાયો હતો. આ કાર્યક્રમમાં લગભગ 50,000 લોકો ઉપસ્થિત રહ્યા હતા, આ વિશાળ કાર્યક્રમમાં અમેરિકાના રાષ્ટ્રપ્રમુખ ડોનાલ્ડ ટ્રમ્પ પણ ઉપસ્થિત રહ્યા હતા.
જવાહરલાલ નેહરુ અને ઈન્દિરા ગાંધીનો જે ફોટો થરુર, કિશોર અને યુવા દેશ દ્વારા શેર કરવામાં આવ્યો છે તે 1954માં અમેરિકામાં નહીં પણ 1955માં USSR (Union of Soviet Socialist Republics), મેગ્નિટોગોર્સ્ક વિઝિટ દરમિયાનનો છે.
કઈ રીતે કરાઈ ખરાઈ
પત્રકારો સહિતના ઘણાં ટ્વીટર યુઝર્સે થરુરના ટ્વીટરનો જવાબ આપીને કહ્યું કે આ તસવીર નેહરુ 1956માં મોસ્કો ગયા તે સમયની છે.
ગૂગલ ઈમેજમાં આ ફોટોને સર્ચ કરીને ચકાસણી કરવામાં આવી તો તેમાં ઘણી વેબસાઈટ્સમાં દર્શાવવામાં આવ્યું છે કે, નેહરુ અને ઈન્દિરા ગાંધીની આ તસવીર 1956માં મોસ્કોમાં લેવામાં આવી હતી.
ફોટો 1955નો છે
પરંતુ, રિપોર્ટ મુજબ આ ફોટો જુલાઈ 11, 2015ના રોજ ધ હિન્દુએ 'Nehru's Soviet sojourn' ટાઈટલ સાથે જ્યારે અન્ય રશિયા બિયોન્ડ નામની વેબસાઈટ પર જુલાઈ 2, 2015માં છે જેમાં લખવામાં આવ્યું છે કે, "નેહરુની પહેલી સત્તવાર USSRની મુલાકાતને 6 દાયકા વિતિ ગયા છે." એટલે કે નેહરુ 1956માં નહીં પણ 1955માં રશિયા ગયા હતા.
નેહરુ 7 જુલાઈ થી 23 જુલાઈ 1955માં દીકરી ઈન્દિરા ગાંધી સાથે સોવિયતની યાત્રા પર ગયા હતા.
આ તસવીરની વધારે તપાસ કરતા સામે આવ્યું કે, નેહરુ અને ઈન્દિરા ગાંધીની તસવીર ચિલ્યિાબિંક્સની છે. આ દરમિયાન અમને એક અન્ય તસવીર મળી જે આજ રેલીની હતી પણ અલગ એંગલથી ક્લિક કરવામાં આવી હતી. જેને VoenSnab નામના હેન્ડલ દ્વારા શેર કરીને લખવામાં આવ્યું છે કે, "1955-1956માં USSR ચિલ્યિાબિંક્સ પ્રદેશ" કરવામાં આવી છે.
અન્ય કેટલીક તસવીરો મળ્યા બાદ સાબિત થાય છે કે આ તસવીર અમેરિકાની નહીં પણ રશિયાના ચિલ્યિાબિંક્સમાં આવેલા મગનિતોગોર્સ્કમાં લેવામાં આવી હતી.
આજ તસવીર અમને ચિલ્યિાબિંક્સના રશિયાના ફોટોગ્રાફર્સ યુનિયનની fotosoyuz74.ru વેબસાઈટ વોટર માર્ક્ડ કરેલી મળી, જેને "મગનિતોગોર્સ્ક. MMKમાં ભારતીય પ્રતિનિધિ મંડળ. 1955".
એટલે કે જવાહરલાલ નેહરુ અને ઈન્દિરા ગાંધીની જે તસવીર 1954માં અમેરિકામાં લેવામાં આવી હોવાનો દાવો કરાઈ રહ્યો છે તે ખોટો છે. આ તસવીર 1955માં રશિયાના ચિલ્યિાબિંક્સમાં આવેલા મગનિતોગોર્સ્કમાં ક્લિક થઈ છે.